Noen mener at det finnes en formel for TED-foredrag:
"Snakk i vei på et rødt, rundt teppe."
"Del et barndomsminne."
"Røp en personlig hemmelighet."
"Avslutt med en inspirerende oppfordring til handling."
Nei.
Det er ikke måten å se på et TED-foredrag.
Hvis du overforbruker disse virkemidlene,
vil du bare fremstå som klisjéaktig og følelsesmessig manipulerende.
Men det finnes én ting som alle store TED-foredragsholdere har til felles,
og denne tingen har jeg lyst å dele med dere,
Ettersom jeg har hatt en orkesterplass de siste 12 årene,
mens jeg hørte på hundrevis av fantastiske TED-foredragsholdere, slik som disse.
Jeg har hjulpet dem å forberede sine foredrag til beste sendetid,
og jeg har lært direkte fra dem
deres hemmeligheter om hva det er som utgjør et fantastisk foredrag.
Og selv om disse talerne og deres emner alle sammen virker
totalt forskjellige,
så har de faktisk én nøkkelingrediens til felles,
og det er den her:
Din viktigste oppgave som taler
er å overføre en ekstraordinær gave inn i sinnet til tilhørerne dine -
en rar og vakker gjenstand som vi kaller en idé.
La meg få vise dere, hva jeg mener.
Dette er Haley.
Hun skal snart holde et TED-foredrag
og for å være helt ærlig, er hun livredd.
(Video) Programleder: Haley Van Dyck!
(Applaus)
I løpet av 18 minutter vil
1200 mennesker - de fleste har aldri sett hverandre før -
oppleve at deres hjerner begynner å synkronisere med Haleys hjerne
og med hverandre.
De holder bokstavelig på å utvise de samme hjernebølgemønstre.
Og jeg mener ikke at de bare opplever de samme følelsene.
Noe enda mer oppsiktsvekkende begynner å skje.
La oss ta en titt inni Haleys hjerne.
Det finnes milliarder av nevroner som henger sammen i en umulig floke.
Men se her, akkurat her -
noen millioner av dem er knyttet til hverandre
slik at de fremstiller én enkel idé.
Og utrolig nok blir dette mønsteret gjenskapt i sanntid
inne i sinnet til alle tilhørerne.
Det stemmer; i løpet av noen få minutter
blir et mønster som involverer millioner av nevroner
transportert inn til 1200 hjerner,
bare ved at folk hører på en stemme og ser på et ansikt.
Men vent litt - hva er en idé for noe, egentlig?
Du kan forestille deg det som et mønster av informasjon
som hjelper deg å forstå og å navigere verden.
Idéer kan ha alle former og størrelser,
fra komplekst og analytisk
til enkelt og estetisk.
Her er bare noen få eksempler fra TED-scenen.
Sir Ken Robinson - kreativitet er nøkkelen til våre barns fremtid.
(Video) Sir Ken Robinson: Min påstand er at kreativitet nå er
like viktig i utdannelsen som leseferdighet,
og vi bør gi den samme status.
Chris Anderson: Elora Hardy -- å bygge med bambus er vakkert.
(Video) Elora Hardy: Det vokser overalt rundt oss,
det er sterkt, det er elegant, det er resistent mot jordskjelv.
CA: Chimamanda Adichie -- folk er mer enn bare én identitet.
(Video) Chimamanda Adichie: den enkle historien skaper stereotyper,
og problemet med stereotyper er ikke at de er usanne,
men at det er ufullstendige.
CA: Din hjerne myldrer av ideer,
og ikke bare på måfå.
De er nøye knyttet sammen.
Samlet sett danner de en utrolig kompleks struktur,
ditt personlige verdensbilde.
Det er din hjernes operativsystem.
Det er måten du navigerer i verden på.
Og det er bygd opp av millioner av individuelle ideer.
For eksempel, hvis én liten komponent av ditt verdensbilde
er ideen om at kattunger er bedårende,
og du ser dette,
vil du reagere slik.
Men hvis en annen komponent av ditt verdensbilde
er ideen at leoparder er farlige,
og du ser dette,
vil du reagere litt annerledes.
Så det er åpenbart
hvorfor ideene som utgjør ditt verdensbilde er avgjørende.
De bør være en så pålitelig som mulig guide
til den skumle men herlige virkelige verden der ute.
Ulike mennesker kan ha veldig ulike verdensbilder.
For eksempel:
hvordan reagerer ditt verdensbilde når du ser dette bildet:
(Video) Dalia Mogahed: Hva tenker du når du ser på meg?
"En religiøs kvinne." "En ekspert, kanskje til og med en søster?"
Eller "undertrykt", "hjernevasket",
"en terrorist"?
CA: Uansett hva du svarer,
finnes det millioner av mennesker der ute som ville reagere helt annerledes.
Det er derfor ideer virkelig er viktige.
Hvis de blir kommunisert ordentlig, er de i stand til å endre, for alltid,
måten noen tenker om verden på,
og forme deres handlinger både nå og i fremtiden.
Ideer er den sterkeste kraften som skaper menneskelig kultur.
Så hvis du aksepterer
at din viktigste oppgave som taler er å bygge en idé
inni sinnet til ditt publikum
får du her fire retningslinjer til hvordan du kan takle oppgaven:
1. Begrens ditt foredrag til én viktig idé.
Ideer er komplekse ting;
du må kutte ned innholdet ditt slik at du kan ha fokus
på den ene ideen som du er lidenskapelig opptatt av,
og gi deg selv en sjanse til å forklare denne ene tingen skikkelig.
Du må gi kontekst, dele eksempler, gjøre det livlig.
Så plukk én idé
og la den være den røde tråden gjennom hele foredraget ditt,
slik at alt du sier på en eller annen måte er knyttet til den.
2. Gi dine tilhørere en grunn til å bry seg.
Før du kan begynne å bygge ting inni hjernen til dine tilskuere,
må du få deres tillatelse, de må ønske deg velkommen inn.
Og det viktigste verktøyet til å oppnå dette?
Nysgjerrighet.
Vekk dine tilskueres nysgjerrighet.
Still fascinerende, provoserende spørsmål
for å identifisere hvorfor noe ikke gir mening og bør forklares.
Hvis du klarer å avsløre en frakobling i noens verdensbilde,
vil de føle behovet for å bygge bro over dette kunnskapsgapet.
Og når du først har vekket dette ønsket,
vil det bli så mye lettere å bygge opp ideen din.
3. Bygg opp ideen din, bit for bit,
av begreper som ditt publikum allerede forstår.
Du bruker språkets makt
for å flette sammen begreper som allerede eksisterer
i dine tilhøreres hjerner --
men ikke ditt språk - deres språk!
Du starter der de befinner seg.
Talere glemmer ofte at mange begreeper og konsepter de lever med
er totalt ukjente for deres publikum.
Metaforer kan spille en nøkkelrolle i å vise hvordan bitene passer sammen,
ettersom de avdekker mønsterets ønskede form,
basert på en idé som tilhøreren allerede forstår.
For eksempel når Jennifer Kahn
ønsket å forklare den utrolige nye bioteknologien CRISPR.
Hun sa: "Det er som om du, for første gang,
hadde en tekstbehandler til å redigere DNA.
Med CRISPR er det veldig enkelt å klippe og lime genetisk informasjon."
En slik levende forklaring fremkaller et tilfredsstillende aha-øyeblikk
idet det ramler på plass i hjernen vår.
Derfor er det viktig å teste foredraget ditt på venner,
og finne ut av hvilke deler som forvirrer dem.
4. Her kommer det siste tipset:
Se til at din idé er verdt å deles.
Jeg mener, spør deg selv:
"Hvem tjener på denne ideen?"
Og du må svare ærlig.
Hvis bare du eller din organisasjon tjener på ideen,
er den dessverre sannsynligvis ikke verdt å dele.
Publikum vil gjennomskue deg tvert.
Men hvis du tror at ideen har potensiale
til å lyse opp noen annen sin dag,
eller til å endre noen sitt perspektiv til det bedre,
eller til å inspirere noen til å gjøre noe annerledes,
så har du kjerne-ingrediensen til et virkelig flott foredrag,
som kan være en gave til dem og til oss alle.